وارث علی شاہ

حاجی حافظ سید وارث علی شاہ () یا سرکار وارث پاک (ہندی: सरकार वारिस पाक) (1817ء-1905ء) دیوا، بارہ بنکی سے تعلق رکھنے والے ایک صوفی بزرگ اور تصوف کے وارثیہ سلسلے کے بانی تھے۔ انہوں نے زیادہ تر مغرب کا سفر طے کیا اور بہتیروں نے ان کے صوفی سلسلے میں شمولیت اختیار کی ان کا مزار دیوا، بھارت میں واقع ہے۔

سوانح

پیدائش 
ان کی ولادت 1232ھ بمطابق 1817ء کو ”دیوا شریف“ (موجودہ ضلع بارہ بنکی، اترپردیش، بھارت) میں ہوئی۔

والد 
ان کے والد کا نام سید قربان علی شاہ تھا جن کا مقبرہ (مزار شریف) بھی دیوا میں واقع ہے۔

نہایت چھوٹی عمر میں حاجی حافظ سید وارث علی شاہ نے مذہبی زندگی اختیار کرنا شروع کر دی اور ان کی دین کی طرف رغبت بڑھتی گئی۔ وہ لڑکپن میں حد سے زیادہ دین کی معلومات رکھتے تھے اور لوگ ان کو غیر معمولی عقل رکھنے والا بچہ کہتے تھے۔

مشغولیت 
وہ حج کے لیے کئی دفعہ مکہ گئے۔ اپنے پورپ کے وسیع و عریض اسفار کے دوران میں انہوں نے اس وقت کے عثمانی سلطان اور برلن کے بسمارک سے ملاقات کی۔ انہوں نے انگلستان کا بھی سفر کیا اور ملکہ وکٹوریا سے رسمی ملاقات بھی کی۔

وہ عبد الباری فرنگی محلی کے اچھے دوست تھے۔

وفات 
آپ کا وصال 29 محرم الحرام 1323ھ بمطابق 5 اپریل 1905ء کو ہوا۔

صوفی سلسلہ 
وارث علی شاہ کا تعلق تصوف کے قادریہ اور چشتیہ مکاتب فکر سے تھا۔ وہ روایتی چشتیہ سلسلے میں تھے، لیکن انہوں نے مزید آزاد خیال نظریات اپنائے اور اپنے پیروکاروں کو ان کے خود کے مذہب پر قائم رہنے کی چھوٹ دی۔ وہ چھوٹی سی عمر میں گولہ گنج، لکھنؤ (اترپردیش، بھارت) کے ایک صوفی بزرگ سید خادم علی شاہ کے مرید ہو گئے۔ رشتے کے لحاظ سے خادم علی شاہ ان کے بہنوئی تھے۔ اور ان کی وفات تک ان کے مرید و خلیفہ رہے۔ ان کی وفات کے وقت وارث شاہ کی عمر محض سولہ برس تھی۔

حضرت حاجی وارث علی شاہ کے تصوف عشق میں فقیر وہ ہے جو جس کو اللہ تعالیٰ سے بھی کوئی حاجت نہ ہو۔ فقیر کو چاہیے کہ اللہ سے بھی نہ مانگے کیا وہ نہیں جانتا کہ جو شہ رگ سے بھی زیادہ قریب ہے ۔ محبوب کی دی ہوئی چیزوں سے گھبرانا محبت کے خلاف ہے۔ عاشق کی آخری منزل محبوب کی ذات میں فنا ہو جانا ہے اور یہی توحید کامل ہے۔

آپ اپنے احرام پوش فقراء کو احرام عطا کرتے ہوئے تاکید فرمایا کرتے تھے کہ یہ کفن ہیں جس طرح مردے کو اسباب دنیا سے کوئی تعلق نہیں اسی ہی طرح فقیر کو چاہیے کہ دنیا اور اسباب دنیا سے کوئی سروکار نہیں رکھے۔

حوالہ جات 

1817ء کی پیدائشیں
1905ء کی وفیات
انیسویں صدی کے اسلامی مسلم علما
انیسویں صدی میں اسلامی مذہبی رہنما
بارہ بنکی، اتر پردیش کی شخصیات
بیسویں صدی کے مسلمان محققین اسلام
بیسویں صدی میں اسلامی مذہبی رہنما
ہندوستانی صوفیا
بھارتی مذہبی رہنما
صوفی مذہبی رہنما
ہندوستانی صوفی اولیا
بیسویں ویں صدی کے ہندوستانی مسلمان
انیسویں صدی کے ہندوستانی مسلمان